**Διαδικασία Συμμετοχής Φωτογράφων**

**στις Τελετές Ορκωμοσίας της Πολυτεχνικής Σχολής του Πανεπιστημίου Θεσσαλίας**

Σας ενημερώνουμε, ότι με απόφαση της Κοσμητείας της Πολυτεχνικής Σχολής (Π.Σ.) του Πανεπιστημίου Θεσσαλίας, καθορίστηκε ο τρόπος και η διαδικασία συμμετοχής των φωτογράφων στις τελετές Ορκωμοσίας της Πολυτεχνικής Σχολής του Πανεπιστημίου Θεσσαλίας. Η απόφαση είναι στην κατεύθυνση της αρτιότερης οργάνωσης των τελετών Ορκωμοσίας και αναλύεται στα παρακάτω σημεία.

1. Θα χορηγείται μια (1) διαπίστευση ανά φωτογραφικό εργαστήριο.
2. Οι φωτογράφοι, που θα καλύπτουν τις τελετές ορκωμοσίας, θα πρέπει να είναι μέλη αναγνωρισμένου σωματείου φωτογράφων – καταθέτοντας κατ’ έτος σχετική βεβαίωση του φορέας τους – και διαπιστευμένοι από το Πανεπιστήμιο Θεσσαλίας.
3. Το κάθε φωτογραφικό εργαστήριο, θα πρέπει να καταβάλει παράβολο συμμετοχής σαράντα ευρώ (40 ευρώ), **ανά** **Ημέρα Ορκωμοσίας και ανά Φωτογράφο-Συνεργάτη**, στο λογαριασμό της Επιτροπής Ερευνών: Alpha Bank ΙΒΑΝ 3101403100310002002008240 Κωδικός Έργου 3099.1 με αιτιολογία Ορκωμοσία Πολυτεχνικής Σχολής Π.Θ.

4) Η είσοδος των φωτογράφων στα αμφιθέατρα τελετών, θα επιτρέπεται αποκλειστικά και μόνο με την κάρτα διαπίστευσης, ανά ορκωμοσία, η οποία θα παραδίδεται, την ημέρα της τελετής, μετά από αίτηση του ενδιαφερομένου, στην Κοσμητεία της Π.Σ, πέντε ημέρες(5), πριν από τις καθορισμένη ημερομηνία ορκωμοσίας. Είναι δυνατή η εναλλαγή φωτογράφων του ίδιου φωτογραφικού εργαστηρίου κάνοντας χρήσης της ίδιας διαπίστευσης.

5) Καθ’ όλη τη διάρκεια της τελετής, η φωτογράφιση πρέπει να γίνεται από καθορισμένες θέσεις, που θα ορίζονται από τους υπαλλήλους του Ιδρύματος, οι οποίοι έχουν και τη μέριμνα των τελετών ορκωμοσίας.

6) Η συμπεριφορά των φωτογράφων, καθ’ όλη τη διάρκεια της τελετής και της παραμονής τους στον χώρο του Πανεπιστημίου, πρέπει να είναι κόσμια, καθώς και η ένδυσή τους η ενδεδειγμένη για την περίσταση.

7) Η χρήση φωτογραφικού εξοπλισμού πρέπει να είναι διακριτική και να μην παρεμποδίζει την εκδήλωση.

8) Δεν επιτρέπεται η βιντεοσκόπηση καθώς και αναμετάδοση των εκδηλώσεων με οποιαδήποτε τεχνικά μέσα από τους συμμετέχοντες φωτογράφους και τους παρακολουθούντες.

9) Οι κάρτες διαπίστευσης θα επιστρέφονται αμέσως μετά **το πέρας** **της κάθε ημερήσιας ορκωμοσίας.**

9) Το φωτογραφείο και οι συνεργάτες του που δεν συμμορφώνονται με τους όρους και δεν πληρούν τις προϋποθέσεις, που περιγράφονται ανωτέρω, στερούνται την άδεια φωτογράφισης των τελετών ορκωμοσίας των πτυχιούχων του Π.Θ.

Όσο αφορά τις τελετές Ορκωμοσίας Νοεμβρίου 2022 σας ενημερώνουμε για τα κάτωθι:

α) H ορκωμοσία των Τμημάτων της Πολυτεχνικής Σχολής του Πανεπιστημίου Θεσσαλίας θα πραγματοποιηθεί σε **δύο (2) ημέρες**, την **Τετάρτη 09 και** την **Πέμπτη 10 Νοεμβρίου 2022,** σύμφωνα με το αναρτημένο δελτίο τύπου, στο Αμφιθέατρο του Τμήματος Μηχανικών Χωροταξίας, Πολεοδομίας Περιφερειακής Ανάπτυξης, **εκτός** του Τμήματος Ηλεκτρολόγων Μηχανικών & Μηχανικών Υπολογιστών που θα πραγματοποιηθεί στο Αμφιθέατρο του οικείου τμήματος, στο Πεδίον Άρεως, στο Βόλο.

 Τα ενδιαφερόμενα φωτογραφεία, πρέπει να καταθέσουν την επισυναπτόμενη αίτηση χορήγησης άδειας φωτογράφισης τελετών ορκωμοσίας, στη Γραμματεία της Πολυτεχνικής Σχολής, με συνημμένη την βεβαίωση του σωματείου φωτογράφων για το τρέχον έτος, (εκτός από τα φωτογραφεία που συμμετείχαν σε προηγούμενες ορκωμοσίες του τρέχοντος έτους και έχουν ήδη καταθέσει την βεβαίωση του φορέα τους για το 2022) καθώς και το αντίγραφο του παραβόλου κατάθεσης **των σαράντα ευρώ (40€) εάν συμμετέχει σε μία ημέρα ορκωμοσίας και των (80€) εάν συμμετέχει και στις δύο ημέρες Ορκωμοσίας του Νοεμβρίου 2022**, της Πολυτεχνικής Σχολής, μέχρι την Παρασκευή 04 Νοεμβρίου 2022.

|  |  |
| --- | --- |
|   |  |
|  |  |